Амедикаментқәеи авакцинақәеи ахәшьара рыҭара азҵааразы Агәабзиарахьчара адунеизегьтәи аиҿкаара агенералтә директор ицхырааҩ Марианджела Симао ишылҳәаз ала, Агәабзиарахьчара адунеизегьтәи аиҿкаара аекспертцәа «Синофарми» Moderna-и авакцинақәа рыҭҵаара иаҿуп.
Лара лажәақәа рыла, иаиуа амчыбжь азы, аекспертцәа даҽа вакцинак – «Синовак» ахәшьара аҭаразы еизоит. Зыӡбахәы ҳәоу авакцинақәа ирызку аҵыхәтәантәи аихшьаала цәырыргоит иааиуа амчыбжь анҵәамҭанӡа.
«Агәабзиарахьчара адунеизегьтәи аиҿкаара аекспертцәа «Синофарми» Moderna-и авакцинақәа рыҭҵаара иаҿуп. Иаиуа амчыбжь азы, аекспертцәа даҽа вакцинак – «Синовак» ахәшьара аҭаразы еизоит. Зыӡбахәы ҳәоу авакцинақәа ирызку аҵыхәтәантәи аихшьаала цәырыргоит иааиуа амчыбжь анҵәамҭанӡа. Ишәарҭам, алҵшәа зхылҵуа авакцинақәа адунеи аџьармыкьаҿы рхархәаразы азин раҳҭароуп, избанзар авакцинақәа рыла атәылақәа реиқәыршәара аганахьал аҭагылазаашьа ҭышәынтәалам», — илҳәеит Марианджела Симао.